અધિકારીઓએ કહ્યું હતું કે સુરક્ષા દળોએ કંદહારમાં વિસ્ફોટકોથી ભરેલી મિનિવાન હોવાની જાણ થયા બાદ બસ સ્ટેશનનો વિસ્તાર ખાલી કરાવ્યો હતો. ત્યારબાદ તેમાં રહેલા વિસ્ફોટકો ડિફ્યુઝ કરવાની સૈનિકોએ કોશિશ કરી હતી. એ દરમિયાન જ વિસ્ફોટ થયો હતો એમ પ્રોવિન્શિયલ ગવર્નરના પ્રવક્તા દાઉદ અહમદીએ કહ્યું હતું.કંદહારની મિરવાઈઝ હોસ્પિટલના વડા ડો. નેહમત બરાકે કહ્યું હતું, ‘મૃતકોની સંખ્યા ૧૬ છે અને ૩૮ લોકો ઘાયલ થયા છે, જેમને હોસ્પિટલમાં લાવવામાં આવ્યા છે. ઘટનાસ્થળે બે એમ્બ્યુલન્સ મોકલવામાં આવી છે. કાટમાળની નીચે વધુ લોકો પણ હોઈ શકે છે.’ તેમણે કહ્યું હતું કે પાંચ બાળકો, ૧૦ સૈનિકો આ ઘાયલોમાં સામેલ છે. તેમણે કહ્યું હતું કે વિસ્ફોટ અત્યંત શક્તિશાળી હતો અને તેના કારણે વધુ લોકોનાં મોત નીપજ્યા છે. તેમણે કહ્યું હતું કે સુરક્ષા દળોની તપાસમાં ઘટનાસ્થળ આસપાસથી વિસ્ફોટકોનું કન્ટેનર, રોકેટ્સ, આત્મઘાતી જેકેટ્સ અને દારૂગોળો મળી આવ્યા છે.